
REFERAT
Privind aprobarea contractului de asociere dintre 

Municipiul Timişoara şi Clubul de Inot Masters Timişoara
pentru derularea proiectului’’Veteranii Masters’’

Prin adresa nr. SC2010 – 002559 / 03.02.2010, Clubul de Inot Masters Timişoara solicită realizarea unui parteneriat între club şi Consiliul Local al Municipiului Timişoara, în vederea sprijinirii activităţii clubului privind organizarea si derularea proiectului ’’ Veteranii masters’’.

Scopul proiectului este cresterea gradului de integrare sociala a virstinicilor din Timisoara prin practicarea inotului, ca amatori. 

Obiectivele principale sunt: imbunatatirea starii de sanatate a virstinicilor din Timisoara;

cresterea gradului de socializare a virstinicilor (atit prin relatiile ce se creaza in interiorul grupului, cit si prin implicarea lor in activitati la nivelul comunitatii).

Proiectul ’’ Veteranii masters ’’este un proiect socio-medical care nu necesita o finantare directa, activitatile fiind realizate prin contributia proprie a partenerilor, respectiv,  un consortiu de institutii publice si private interesate de statutul pensionarilor.
Grupul tinta este constituit din pensionarii din Timisoara, care ar avea asigurat accesul la bazinul din Complexul sportiv Bega, in intervale orare in care exista libere culoare neinchiriate.
Potentiali parteneri sunt: Facultatea de Educatie Fizica si Sport, Consiliul Seniorilor, Asociatia Pensionarilor, Asociatia Judeteana Sportul pentru Toti, Casa de Asigurari de Sanatate, Directia Judeteana de Sanatate Publica Timis, Directia Judeteana pentru Sport Timis. 
Coordonarea partenerilor si managementul proiectului sunt responsabilitatea Clubului de Inot MASTERS Timisoara (CIMT), initiatorul proiectului.

Beneficii asteptate ale proiectului ar fi: cresterea gradului de sanatate publica la nivelul municipiului, reducerea costurilor de sanatate publica, o mai buna integrare a virstnicilor in comunitate.

Derularea activitatilor propuse in Timisoara are caracterul unui proiect-pilot, fiind o premiera pentru Romania. Reusita sa ar putea constitui un model de replicat si la nivelul altor comunitati din tara noastra, eventual prin asumarea sa de catre Casa Nationala de Sanatate. Masuri similare de politica publica privitoare la virstnici se regasesc in mai multe tari europene. Exemple relevante, in acest sens, sunt Germania si Spania.

Serviciul Administrare Baze Sportive din cadrul Primariei Timisoara a realizat impreuna cu Directia Comunicare si Clubul de Inot Masters o analiza a gradului de ocupare al bazinului de inot acoperit din Complexul Bega, rezultand urmatoarele concluzii cuprinse in Informarea pusa la dispozitie de Serviciul Administrare Baze Sportive :

· ore saptamanale disponibile de functionare a bazinului conform orarului : 474

· numar de ore programate si ocupate : 355 ( propuse 466)
· ore disponibile neocupate : 119 ( ramase 8)
· gradul de ocupare al bazinului :75%.( rezulta 98%).
In urma unor solicitari suplimentare s-au mai alocat 28 ore catre C.S.M.,CSS1 si Politia Comunitara.

Analizand zilele si intervalele orare disponibile,reprezentantii comisiei intrunite au propus ocuparea celor 91 ore/culoar ramase libere in bazin, astfel : 40 ore pentru proiectul pentru pensionari’’Veteranii Masters ‘’, iar diferenta pentru cursuri initiere copii.

Aceste ore/culoar alocate proiectului ar permite accesul saptamanal a cca 200 persoane varstnice, care pot practica inotul gratuit, prin punerea la dispozitie a bazinului de catre Municipiul Timisoara.

Responsabilitatile Clubului de Inot Masters in cadrul proiectului ar fi:

- coordonarea generala a managementului proiectului;
- atragerea in proiect a unor potentiali parteneri institutionali cu competente privind varstnicii, sportul sau sanatatea publica, ce actioneaza la nivelul comunitatii locale, cum ar fi: Facultatea de Educatie Fizica si Sport, Asociatia Virstnicilor (fost Consiliul Seniorilor), Asociatia Pensionarilor, Asociatia Judeteana Sportul pentru Toti, Casa de Asigurari de Sanatate, Directia Judeteana de Sanatate Publica Timis, Directia Judeteana pentru Sport Timis;
- asigurarea comunicarii cu partenerii institutionali; 
- promovarea publica a proiectului (prin mass media, afise, etc.); 
- administrarea procesului de inscriere a varstnicilor interesati in proiect (inclusiv, actualizarea bazei de date cu informatii privitoare la participantii la proiect, evaluarea deprinderilor de inot si planificarea pe zile, ore si culoare); 
- identificarea de parteneri institutionali pentru monitorizarea capacitatii de practicare a inotului din punct de vedere medical si realizarea de cercetari stiintifice cu privire la beneficiile practicarii inotului de catre varstnici;
- monitorizarea si evaluarea proiectului.
Potrivit art. 36 alin (7) lit. a din Legea 215 a administraţiei publice locale republicate, Consiliul Local „hotărăşte, în condiţiile legii, cooperarea sau asocierea cu persoane juridice romane sau străine, în vederea finanţării şi realizării în comun a unor acţiuni, lucrări, servicii sau proiecte de interes public local”, iar potrivit art. 3 alin (1) din Legea 69 din 2000 a educaţiei fizice şi sportului (actualizată) „autorităţile administraţiei publice, unităţile şi instituţiile de învăţământ, instituţiile sportive, precum şi organismele neguvernamentale de profil au obligaţia să sprijine sportul pentru toţi şi sportul de performanţă şi să asigure condiţiile organizatorice şi materiale de practicare a educaţiei fizice şi sportului în comunităţile locale”.

Având în vedere cele prezentate propunem aprobarea asocierii între Municipiul Timişoara şi Clubul de Inot Masters Timisoara, pentru implementarea proiectului’’ Veteranii Masters’’.
Asocierea are ca obiect realizarea in comun, de catre partile contractante, a actiunii de promovare, organizare si desfasurare a proiectului’’Veteranii Masters’’, in anul 2010.

